Regionsudvalgets udtalelse om "Kommissionens forslag til Europa-Parlamentets og Rådets afgørelse om oprettelsen af anden fase af EF- handlingsprogrammet (2004-2008) til forebyggende foranstaltninger til bekæmpelse af vold mod børn, unge og kvinder og til beskyttelse af ofre og risikogrupper (DAPHNE II-programmet)"

(2003/C 256/15)

REGIONSUDVALGET HAR -

under henvisning til Kommissionens forslag til Europa-Parlamentets og Rådets afgørelse om oprettelsen af anden fase (2004-2008) af EF-handlingsprogrammet til forebyggende foranstaltninger til bekæmpelse af vold mod børn, unge og kvinder og til beskyttelse af ofre og risikogrupper (DAPHNÉ II-programmet), KOM(2003) 54 endelig - 2003/0025 (COD),

under henvisning til Rådets beslutning af 4. marts 2003 om i henhold til EF-traktatens artikel 265, stk. 1, og artikel 152 at anmode om Regionsudvalgets udtalelse,

under henvisning til formandens beslutning af 23. januar 2003 om at henvise det forberedende arbejde til Underudvalget for Konstitutionelle Anliggender og Styreformer i EU,

under henvisning til forslag til Regionsudvalgets udtalelse (CdR 63/2003 rev.), som blev vedtaget af Underudvalget for Konstitutionelle Anliggender og Styreformer i EU den 16. maj 2003 med Riccardo Ventre (I-PPE), præsident for provinsen Caserta, som ordfører,

og ud fra følgende betragtninger,

I EF-traktatens artikel 3, litra p), hedder det, at Fællesskabets virke skal indebære bidrag til opnåelse af et højt sundhedsbeskyttelsesniveau.

Sundhedsbeskyttelse omfatter alle foranstaltninger til bekæmpelse af vold, som truer ofrenes fysiske, mentale og psykologiske sundhed.

Den Europæiske Unions charter om grundlæggende rettigheder garanterer mindretals og kvinders rettigheder og forbyder derudover enhver umenneskelig eller nedværdigende behandling.

Responsen på det første Daphne-program var større end forventet med indgivelse af et højt antal projekter, hvoraf kun 13 % hidtil er blevet finansieret, da budgettet er yderst beskedent i forhold til problemets alvor, som måske endnu ikke er fuldt ud erkendt.

De lokale og regionale myndigheder er de nærmeste til at påtage sig ansvaret for at hjælpe ofrene og udrydde fænomenet -

på sin 50. plenarforsamling den 2. og 3. juli 2003 (mødet den 3. juli) vedtaget følgende udtalelse.

1. Regionsudvalgets synspunkter

Regionsudvalget

1.1. hilser anden fase af Daphne-programmet velkommen, da vold mod børn, unge og kvinder stadig synes at være et meget alvorligt problem, hvilket antallet af indgivne projekter i programmets første fase vidner om;

1.2. påskønner, at programforslaget medtager mange former for vold mod mindreårige (børn og unge) og kvinder, men konstaterer, at vold i forbindelse med udnyttelse af mindreårige, især mindreårige indvandrere, i kommercielt øjemed, oplæring i tyveri eller kriminalitet næsten ikke omtales i forslaget;

1.3. deler Kommissionens syn på, hvem der skal være berettiget til at indgive projekter, heriblandt kommunalråd, på baggrund af deres beføjelser til at støtte ofrene;

1.4. mener, at der også bør gives adgang til programmet for regionerne, som normalt har budgetbeføjelser til at iværksætte sociale foranstaltninger, og ordensmagten, i det mindste som partner, da denne undertiden er uundværlig til opsporing af voldstilfælde og afgørelse af, om der står en organisation bag;

1.5. fastholder som Kommissionen, at bekæmpelse af vold er en absolut forudsætning for, at EU kan blive et område med frihed, sikkerhed og retfærdighed;

1.6. er overbevist om, at det som understreget i Kommissionens forslag er nødvendigt at sætte ind med bedre og mere diversificerede instrumenter, bl.a. på grundlag af erfaringerne fra programmets første fase, men mener, at forslaget på nogle punkter kan forbedres, f.eks. hvad angår indvandrere;

1.7. er enig i, at der er behov for en mere præcis definition af specifikke foranstaltninger med præcise mål, der fastlægges hvert år i programmets løbetid, for at skabe klarhed og for ikke at risikere at skuffe et stort antal deltagere, som undertiden udelukkes af grunde, der ikke altid er særlig klare eller forståelige;

1.8. finder det meget nyttigt, at Kommissionen udtrykker vilje til at skabe et netværk på EU-niveau af eksempler på god praksis og forebyggende samt repressive foranstaltninger for alle former for vold, fordi et gensidigt kendskab til afprøvede foranstaltninger kan bevirke, at problemet takles på en bedre måde. Det må nemlig ikke glemmes, hvor bredt og forskelligartet indsatsområdet er: fra vold i hjemmet til gadevold, fra vold på arbejdspladsen til udnyttelse af marginaliserede grupper som indvandrere og personer, der opholder sig illegalt i landet, for nu blot at nævne enkelte tilfælde, som viser, hvor nødvendigt det er at iværksætte et bredt samarbejde i Europa;

1.9. bifalder beslutningen om at øge budgettet, der i første fase lå på 20 mio. EUR, med den begrundelse, at antallet af omfattede lande vil stige med udvidelsen, og at første fase af programmet har afsløret store behov for yderligere foranstaltninger;

1.10. finder, at den foreslåede forøgelse er for lille og utilstrækkelig i betragtning af opgavens omfang, ikke kun set i forhold til de nye medlemsstater, men også i forhold til kandidatlandene i venteposition, hvorfra der kan komme mange mindreårige og kvinder, der bliver ofre for vold. Budgetforøgelsen forekommer også beskeden på baggrund af det store antal projekter, der blev indgivet og godkendt i Daphne-programmets første fase, men som ikke blev finansieret, fordi der manglede støttemidler. Kun 13 % af de forelagte projekter blev finansieret;

1.11. bifalder, at en del af budgettet øremærkes til supplerende foranstaltninger som f.eks. undersøgelser og forskning, der skal opfylde krav, som bl.a. opstilles af Kommissionen.

2. Regionsudvalgets anbefalinger

Regionsudvalget

2.1. anbefaler, at spektret af potentielle projektansøgere og projektdeltagere udvides til også at omfatte regionerne og ordensmagten, da de kan yde et særligt bidrag i kraft af deres måde at gribe problemet an på;

2.2. anbefaler, at der i det mindste i forbindelse med den årlige fastlæggelse af specifikke mål tages hensyn til mindreårige indvandrere og indvandrerkvinder, som let bliver ofre for vold på grund af deres vanskelige situation, også hvad økonomien angår, især hvis de er indvandret illegalt, eller hvis der er tale om uledsagede mindreårige;

2.3. anbefaler, at ikke blot seksuel udnyttelse med kommercielt formål betragtes som vold, men også tilskyndelse til tiggeri, tyveri og kriminalitet;

2.4. anbefaler, at den finansielle tildeling senere øges til mindst 65 mio. EUR i overensstemmelse med Kommissionens første forslag, eftersom et budget på 41 mio. EUR er for lille i forhold til de mål, der skal nås, især når en del af beløbet, som rimeligt er, vil blive forbeholdt undersøgelser og forskning;

2.5. anbefaler, at Kommissionen fremlægger en bekendtgørelse, der bl.a. giver en nærmere definition af målene for undersøgelserne og forskningsprojekterne, da samarbejde og forslag fra dem, der arbejder med problemet, altid kan være en hjælp til at indkredse målene bedre.

Anbefaling 1

Artikel 3, punkt 1

>Oprindeligt forslag>

>Ændret forslag>

Begrundelse

Blandt de organisationer og institutioner, programmet skal være åbent for, bør også nævnes regionerne, eftersom de som regel har beføjelser og midler til rådighed til iværksættelse af foranstaltninger vedrørende befolkningens sundhed og livskvalitet og dermed kan yde en værdifuld støtte til projekter, der er knyttet til målene for anden fase af DAPHNÉ-programmet. Desuden tilføjes ordensmagten på lokalt og nationalt plan, fordi den ofte er den første, der får kontakt med og kendskab til voldstilfælde, og fordi den i bilagets punkt 7, litra a) nævnes (med ordet "politimyndigheder") som en af de mulige modtagere af støttemidler.

Anbefaling 2

Artikel 5, punkt 1

>Oprindeligt forslag>

>Ændret forslag>

Begrundelse

Forøgelsen af budgettet til 65 mio. EUR i stedet for de foreslåede 41 mio. begrundes med den kendsgerning, at man i første fase med et budget på 20 mio. EUR kun har kunnet finansiere 13 % af de fremlagte projekter. Anden fase skal imidlertid også tage højde for forslag fra de 12 kandidatlande, som allerede kan betragtes som EU-lande. Hertil kommer, at Kommissionen selv i den rapport, som blev offentliggjort inden programmet, har foreslået et budget på 65 mio. EUR.

Anbefaling 3

Bilag, punkt 2, litra a)

>Oprindeligt forslag>

at udforske og vurdere forskellige årsager, omstændigheder og mekanismer i forbindelse med voldens opståen og tiltagen;

>Ændret forslag>

at udforske og vurdere forskellige årsager, omstændigheder og mekanismer i forbindelse med voldens opståen og tiltagen, herunder tilskyndelse til tiggeri, tyveri og kriminalitet;

Begrundelse

Det er nyttigt at præcisere, at tilskyndelse til tiggeri, tyveri og kriminalitet også indgår i voldshandlinger, især over for mindreårige, eftersom programmet forekommer næsten udelukkende at fokusere på vold af seksuel karakter, som er yderst alvorlig, men ikke den eneste form for vold.

Anbefaling 4

Bilag: "Særlige målsætninger og foranstaltninger", punkt 5

>Oprindeligt forslag>

At udforme og afprøve undervisningspakker om forebyggelse af vold mod børn, unge og kvinder, såvel som konfliktstyring, til brug i skoler og voksenuddannelsesinstitutioner.

>Ændret forslag>

At udforme og afprøve initiativer ogundervisningspakker om forebyggelse af vold mod børn, unge og kvinder, såvel som fredelig og civiliseret løsning af konflikter >S>konfliktstyring>/S>, til brug i skoler og voksenuddannelsesinstitutioner, kommunalforvaltninger og andre organer af oplysende og kommunikativ karakter.

Anbefaling 5

Bilag, punkt 6, andet afsnit

>Oprindeligt forslag>

At påvise mulige årsager, omstændigheder og mekanismer i forbindelse med voldens opståen og tiltagen, herunder karakter og motivation hos voldsmænd og personer, der benytter vold i kommercielt øjemed som f.eks. seksuel udnyttelse.

>Ændret forslag>

At påvise mulige årsager, omstændigheder og mekanismer i forbindelse med voldens opståen og tiltagen, herunder karakter og motivation hos voldsmænd og personer, der benytter vold i kommercielt øjemed som f.eks. seksuel udnyttelse eller andre former for udnyttelse.

Begrundelse

Som nævnt i den foregående begrundelse (til ændringsforslag 3) er seksuel udnyttelse i kommercielt øjemed ikke den eneste form for vold, men også de ovenfor beskrevne tilfælde, f.eks. tilskyndelse til tyveri eller tiggeri, som foruden den fysiske vold er udtryk for psykologisk og moralsk vold mod mindreårige.

Anbefaling 6

Bilag, punkt 7, litra c)

>Oprindeligt forslag>

tilskyndelse til foranstaltninger med henblik på at øge anmeldelserne til myndighederne af vold mod kvinder, børn og unge og diverse former for handel med kvinder og børn med henblik på seksuel udnyttelse.

>Ændret forslag>

tilskyndelse til foranstaltninger og oprettelse af særlige tjenester med henblik på at øge anmeldelserne til myndighederne af vold mod og misbrug af kvinder, børn og unge og diverse former for handel med kvinder, >S>og>/S> børn og unge med henblik på seksuel udnyttelse og andre former for udnyttelse.

Begrundelse

Den samme som til ændringsforslag 5.

Bruxelles, den 3. juli 2003

Albert Bore

Formand

for Regionsudvalget